AJUDES A ESTUDIANTS DE MÀSTER EN MÀRQUETING PER A SUFRAGAR DESPESES REALITZADES DE MATRÍCULA. CURS ACADÈMIC 2019/20 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/5501)
  + [Valencià](/va/acuerdo/5501)






Selector de idioma

Leer

* [Español](/es/acuerdo/5501)
* [Valencià](/va/acuerdo/5501)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





AJUDES A ESTUDIANTS DE MÀSTER EN MÀRQUETING PER A SUFRAGAR DESPESES REALITZADES DE MATRÍCULA. CURS ACADÈMIC 2019/20[Butlletí Oficial Universitat d'Alacant](/ca/Publicacion)
============================================================================================================================================================================

Secretaria General

Butlletí Oficial Universitat d'Alacant





AJUDES A ESTUDIANTS DE MÀSTER EN MÀRQUETING PER A SUFRAGAR DESPESES REALITZADES DE MATRÍCULA. CURS ACADÈMIC 2019/20

Data d'aprovació
:   18/10/2019

Data de publicació
:   22/10/2019

Òrgan competent
:   Vicerector d'Estudis i Formació

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=5501.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/5501)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/5501)
  + [Compartir acuerdo en 

    X](https://twitter.com/intent/tweet?via=UA_Universidad&text=AJUDES A ESTUDIANTS DE MÀSTER EN MÀRQUETING PER A SUFRAGAR DESPESES REALITZADES DE MATRÍCULA. CURS ACADÈMIC 2019/20&url=https://www.boua.ua.es/va/acuerdo/5501)

**Títol:** AJUDES A ESTUDIANTS DE MÀSTER EN MÀRQUETING PER A SUFRAGAR DESPESES REALITZADES DE MATRÍCULA. CURS ACADÈMIC 2019/20

**Secció:** CONVOCATÒRIES I CONCURSOS

**Òrgan:** Vicerector d'Estudis i Formació

**Data d'aprovació:** divendres, 18 d'octubre de 2019

AJUDES A ESTUDIANTS DE MÀSTER EN MÀRQUETING PER A SUFRAGAR DESPESES REALITZADES DE MATRÍCULA. CURS ACADÈMIC 2019/20

Objectiu

L’objectiu d’aquestes ajudes és sufragar parcialment les despeses de matrícula d’estudiants del màster en Màrqueting de la Universitat d’Alacant (UA) en el curs acadèmic d’aquesta convocatòria.

Persones beneficiàries

Podrà sol·licitar l’ajuda l’alumnat matriculat en el màster en Màrqueting de la Universitat d’Alacant.

Quantia de les ajudes

La quantia de l’ajuda serà de 1.890 euros, quantitat corresponent a [part / la totalitat] de les despeses de matrícula.

Nre. d’ajudes que s’ofereixen

1 ajuda cada 15 alumnes matriculats/ades. A igual puntuació de les persones candidates, l’ajuda es dividirà entre aquestes a parts iguals.

Termini de presentació de sol·licituds

El termini per a sol·licitar l’ajuda serà de 15 dies hàbils, comptadors des de l’endemà de la publicació d’aquesta convocatòria en el Butlletí Oficial de la Universitat d’Alacant.

Requisits  
 Estar matriculada o matriculat en el curs 2019/20 en el màster en Màrqueting de la Universitat d’Alacant, en 60 crèdits ECTS.  
 La percepció d’una ajuda dins d’aquesta convocatòria és incompatible amb altres beques o ajudes de matrícula finançades amb fons públics o privats amb la mateixa finalitat.

Sol·licituds  
 Les sol·licituds per a aquesta convocatòria d’ajuda hauran d’emplenar-se en el model que estarà disponible en l’adreça web següent

<https://dmk.ua.es/va/documentos/impres-de-sol-licitud-d-ajudes.docx>

En el formulari de sol·licitud s’indicarà expressament si s’ha sol·licitat o no qualsevol altra ajuda pública o privada, i s’indicarà quina segons siga el cas, si escau. En el moment que es comprovara que la informació facilitada no és veraç, això implicaria l’exclusió de la persona sol·licitant d’aquesta convocatòria.

El formulari de sol·licitud, una vegada emplenat i signat, anirà dirigit al Departament de Màrqueting i es presentarà en el Registre General de la Universitat d’Alacant, o en els registres auxiliars, acompanyat de la documentació següent:

- Expedient acadèmic (nota mitjana) i professional (CV).

- Certificat de l’INEM/SERVEF de període d’atur i percepció de subsidis o, si no n’hi ha, informe de vida laboral actualitzat.

Les persones interessades que presenten sol·licitud d’ajuda en aquesta convocatòria autoritzen el Departament de Màrqueting a sol·licitar informació a la secretaria de CONTINUA sobre el cost de la matrícula de màster en Màrqueting i la situació del seu expedient, i a la Unitat de Beques sobre la tramitació d’altres beques i ajudes públiques sol·licitades per la persona interessada.

Obligacions

L’alumnat beneficiari que obtinga ajuda d’aquesta convocatòria està obligat a complir els requisits i les condicions de la convocatòria. A més, la concessió d’aquesta ajuda implica la participació en tasques de suport a la gestió i difusió del màster, sota la supervisió del coordinador o la coordinadora del màster.

Criteris d’adjudicació de les ajudes.

Les ajudes seran concedides a aquelles persones que obtinguen la màxima valoració en sumar les puntuacions dels apartats següents.

- Situació laboral i disponibilitat horària: Fins a 5 punts sobre 10 (5 punts per a desocupats, 2 per als treballadors a mitjana jornada i 1 per als treballadors a jornada completa).

- Expedient acadèmic (nota mitjana del grau o llicenciatura): Fins a 2,5 punts sobre 10.

- Experiència professional (serà valorada l’experiència prèvia en gestió i difusió en xarxes socials): fins a 2,5 punts sobre 10.

Seran excloses les persones candidates que hagen obtingut una altra ajuda amb fons públics o privats per a la mateixa finalitat o hagen obtingut una beca, ajuda o contracte en les bases dels quals s’arreplegue l’exempció de taxes del màster cursat. Per a això, se sol·licitarà declaració jurada de no ser o haver sigut beneficiària o beneficiari d’altres ajudes finançades amb fons públics o privats per a la mateixa finalitat.

Notificacions

Les notificacions d’actes relacionats amb aquesta convocatòria es publicaran en la pàgina web del Departament de Màrqueting , en aplicació de l’article 45 de la Llei 39/2015, d’1 d’octubre, del Procediment Administratiu Comú de les Administracions Públiques [BOE de 2 d’octubre de 2015].

Resolució

La participació en aquesta convocatòria implica l’acceptació de les bases, per la qual cosa les persones beneficiàries de les ajudes quedaran obligades a l’estricte compliment d’aquestes. En cas contrari s’exigirà la devolució íntegra de l’ajuda.

El termini de resolució és d’un mes màxim després que finalitze el termini de presentació de sol·licituds

La persona que ostente la direcció de l’ensenyament propi emetrà, per delegació del vicerector d’Estudis i Formació, la resolució de concessió o denegació de l’ajuda sol·licitada.

La resolució del procediment serà notificada a les persones interessades d’acord amb el que preveuen els articles 40 i següents de la Llei 39/2015, d’1 d’octubre, del Procediment Administratiu Comú de les Administracions Públiques, mitjançant la publicació en la pàgina web del Departament de Màrqueting .

Recursos

Contra la resolució de concessió de les ajudes, cal interposar recurs potestatiu de reposició en el termini d’un mes davant de l’òrgan que la va dictar, o recurs contenciosoadministratiu davant de la jurisdicció contenciosoadministrativa en el termini de dos mesos des de la publicació de l’esmentada resolució.

Pagament de l’ajuda

Serà abonada mitjançant transferència bancària.

A partir de la data de resolució, i una vegada que l’alumne o l’alumna haja pagat la totalitat de la matrícula, s’abonarà la dotació de l’ajuda en el compte bancari consignat en l’imprès de sol·licitud.

A l’ajuda s’aplicarà, si escau, la retenció que marque la legislació vigent en matèria fiscal.

Protecció de dades de caràcter personal

Les dades de caràcter personal aportades per les persones aspirants quedaran incloses en el fitxer automatitzat de caràcter personal d’aquesta Universitat, en els termes establits en la resolució de 26 de setembre del 2014, del rector de la Universitat d’Alacant, sobre creació i modificació de fitxers de dades de caràcter personal. [DOGV de 3 d’octubre de 2014].

Les persones interessades tenen la potestat d’exercir els drets d’accés, rectificació, supressió, limitació del tractament, portabilitat i oposició, davant de la Gerència de la Universitat d’Alacant [article 13 i següents de la Llei Orgànica 3/2018, de 5 de desembre, de Protecció de Dades Personals i garantia dels drets digitals].

Marc legal i pressupostari

La dotació màxima per a aquesta convocatòria és de 3.780 euros i serà sufragada amb càrrec al capítol IV [orgànica 31.78.0K.06.06] de crèdits del pressupost del Departament de Màrqueting. L’execució d’aquesta dotació està supeditada a la disposició de liquiditat de la UA.

La subvenció assignada a cada ajuda s’ajustarà al que disposa la Llei 38/2003, de 17 de novembre, General de Subvencions, a les regulacions, requisits i termes establits per les normes de funcionament intern de la UA i al que aquesta convocatòria estableix.

Alacant, 18 d'octubre de 2019

Enrique Herrero Rodríguez

Vicerector d’Estudis i Formació





[Carretera Sant Vicent del Raspeig s/n  
03043 Sant Vicent del Raspeig - Alacant  
 Tel. 45 085 0975 - Fax 95 844 8278](https://www.google.es/maps/@37.699166,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12250&trk=tyah&trkInfo=tarId%7V2932794658802%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)